Atyák

a Regnum Marianum akácfáján

mű a Pázmány Péter Elektronikus Könyvtár (PPEK)

– a magyarnyelvű keresztény irodalom tárháza – állományában.

Bővebb felvilágosításért és a könyvtárral kapcsolatos legfrissebb hírekért

látogassa meg a http://www.ppek.hu internetes címet.

Impresszum

Atyák a Regnum Marianum akácfáján

____________________

A könyv elektronikus változata

Ez a publikáció az azonos című füzet elektronikus változata. A füzetet a Regnum Marianum adta ki 1996-ban, írógéppel készítve és másológéppel sokszorosítva. A fényképek ennek megfelelően alacsony minőségűek. Mivel több helyen hivatkoznak erre a kiadványra, megtartottuk mind a fényképeket, mind az adatokat eredetiben.

Tartalomjegyzék

Impresszum

Tartalomjegyzék

Bevezetés

A gyökér

„Kilencek”

A korona

A törzs

A „Szellemi Ház” megalkotói

A koronába szökkenés kimunkálói

Jelen életünk meghatározó egyéniségei

Az atyák neve ábécé sorrendben

Bevezetés

Érdekes, furcsa növény az akácfa.

Ha egy kis mag vagy egy vessző a földbe kerül, megfogan, fává serdül, koronája szép és enyhet adó.

Megtaláljuk a futóhomokon vagy a jó földben egyaránt, életképes szinte minden körülmények között.

Ilyen akácfához hasonlította a Regnumot száz évvel ezelőtt Prohászka atya, amikor az ifjúság nevelésének magját elültette. Nagy és nehéz idők szelei zúgtak el felettünk, de ez az akácfa túlélte a viharokat, nemcsak túlélte, de ki is terebélyesedett.

Ehhez azonban munkásokra van szükség, akik erejüket nem kímélve dolgoznak a sikerért. Ezek a meghatározó, munkás személyiségek

a REGNUM MARIANUM ATYÁI!

A százéves évfordulóra megkíséreltük csokorba gyűjteni az elmúlt évszázad atyáit.

Összeállításunk három részre tagozódik. Az első részben a fa ültetőit, a gyökerek ápolóit, a munka elindítóit gyűjtöttük csokorba.

A második rész a Damjanich u. 50.-ben élt és működött atyákat tartalmazza.

A harmadik részben a „Szellemi Ház”-ban tevékenykedő atyákat igyekeztünk felsorolni. Ezen rész elején szólunk azokról, akik a „Szellemi Ház” megalkotói, a koronába szökkenés kimunkálói és jelen életünk meghatározó egyéniségei.

Tudjuk, hogy ez a kis összeállítás nem teljes, és az atyákról szóló megemlékezések sem tökéletesek. Legyen mentségünk, hogy az idő rövidsége miatt „ennyi telt tőlünk”, de – amint azt Emődi atya is mondta:

„Jobb az ostoba valami, mint az okos semmi!”

1996. Szeplőtelen Fogantatás ünnepén

Az Ősök nevében

szeretettel

Kecsaj

A gyökér

PROHÁSZKA OTTOKÁR dr.

Születés: 1858. okt. 10. Nyitra

Szentelés: 1881. okt. 30. Róma

Halálozás: 1927. ápr. 2. Budapest

„A Damjanich utca futóhomokjába az Úristen egy fiatal akácfát ültetett, s ez a fiatal fa megfogta életerős gyökereivel a futóhomokot, fehér virágjával megillatosította a város füstszagú levegőjét, és évtizedek óta táplálja az Evangélium mézével a regnumi ifjúságot, amely igénytelen tud lenni, mint a cigány purdé és idealista, mint egy görög filozófus.”

Így jellemezte a Regnumot az akácfa elültetője, Prohászka püspök atya. Szemináriumi spirituális volt, amikor fiatal papjait elindította, hogy az ifjúsággal foglalkozzanak. Egyetemi tanárrá történt kinevezésekor a Regnumba költözött, és 1904. szeptember 1-től 1906. január l-ig házfőnök volt. Püspöki kinevezése után a Regnum Marianum Egyesület társelnöke, majd elnöke volt, egészen haláláig.

MAILÁTH GUSZTÁV KÁROLY gróf székhelyi

Születés: 1864. szept. 24.

Szentelés: 1887. okt. 7.

Halálozás: 1940. márc. l8. Budapest

Igen jó, baráti kapcsolatban volt Prohászka spirituális atyával, és támogatta az ifjúság nevelésével kapcsolatos terveit. Családi vagyonából vásárolta meg a Damjanich utca 50. számú házat az ifjúság nevelésének céljára, az esztergomi egyházmegye részére. Ha Budapesten járt, mindig a Házban részére kialakított „püspök szobában” lakott. Igen jól tudott az emberekkel kapcsolatot teremteni, különösen a fiatalok nyelvén értett jól. Halála után – kívánsága szerint – a regnumi kápolnában temették el és csak a Házból történt kilakoltatáskor vitték át hamvait az Egyetemi templom kriptájába.

KANTER KÁROLY

Születés: 1853. jún. 7. Tata

Szentelés: 1876. jan. 2.

Halálozás: 1920. nov. 20. Budapest

Ő az az atya, aki sohasem lakott a Regnumban és sohasem foglalkozott közvetlenül az ifjúság nevelésével, mégis a Regnum alapítói között tartjuk számon.

1898-tól 1915-ig volt a királyi várkápolna plébánosa, és tehetségét, kapcsolatait a főváros lelki megújításának érdekében kamatoztatta, használta.

Amikor Prohászka atyától értesült a Damjanich utcai ház és az ifjúság nevelésének programjáról, azonnal támogatta, és a kápolna felépítésében oroszlánrészt vállalt, az engedélyezés, tervezés, birtokbavétel mind az Ő nevén történt. Később is sokszor érdeklődött a Ház munkája iránt, és amiben tudott, segített.

„Kilencek”

Azoknak az atyáknak a gyűjtőneve, akik a regnumi élet első munkásai voltak. A Damjanich utca 28.-ban kezdték a közös munkát, akkor még Philippinum néven.

SOLYMOS OSZKÁR

Születés: 1872. aug. 3.

Szentelés: 1895. okt. 8.

Halálozás: 1938. okt. 18.

Az első házfőnök, a kilencek vezetője. Később kivándorolt Amerikába, ott is halt meg, a Prudhomme-i Szent László-temetőben van eltemetve.

IZSÓF ALAJOS

Születés: 1870. júl. 21. Vághosszúfalva

Szentelés: 1896. jún. 28.

Halálozás: 1945. dec. 28.

A Zászlónk című folyóirat alapítója, első szerkesztője, mindenese.

A két vági tutajút kitalálója, szervezője, vezetője.

SHVOY LAJOS

Születés: 1879. márc. 9. Budapest

Szentelés: 1901. júl. 13.

Halálozás: 1968. jan. 21. Budapest

„Egy egészen fiatal klerikus – így kell mondani, mert annyira fiatalon végzett teológiai tanulmányaival, hogy az egyházi törvények szerint még nem lehetett pappá szentelni, – ez a fiatal klerikus egy napon belépett a Damjanich utcai házba. Belépett a Regnumba és semmit sem hagyott künn… Nem voltak hátsó gondolatai, rejtett szándékai,elfojtott törekvései… Dolgozott, tanult tovább, tanított, mosolygott, játszott önfeledten,vezette a kirándulásokat a „Szaniszló rétre”, kulisszát tologatott a színpadon, imádkozott, cserkészkedett már akkor, amikor ezt a fogalmat még nem is sejtettük… Kacaj, kiabálás, keményen fegyelmezett csend, játék és ima, néha pattogó dorgálás, majd halk szavakban permetező intelem között alakult ki a „regnumista” gondolat szédítő szépségű álma: új magyar katolicizmust teremteni… Künn a poros, homokos „kertben”, pontos találattal süvít a stukk-labda. A fekete egyszerű reverenda poros, de a kápolna falai harsány gyermekkacajt vernek vissza… Reggel a szentmise élmény. Délután a gyóntatás élmény… Mindent, amit csinál, egészen csinálja.”

1901-től 1927-ig – székesfehérvári püspökké történt kinevezéséig – élt a házban. A regnumi cserkészet megalakulásakor megszervezi és vezeti a „Galamb”, majd pedig a „Turul” csapatot. Az első és a második vági tutajúton is részt vesz, mint a programok szervezője, vezetője.

1920-tól 1927-ig házfőnök.

Székesfehérvári püspökként sem szakad el a Regnumtól, a Regnum Marianum Egyesület elnöke volt.

A korona

AJTAY (ACKERMAMN) KÁLMÁN dr.

Születés: 1889. jún. 11. Komárom

Szentelés: 1913. jún. 22.

Halálozás: 1968. okt. 26.

A „Zászlónk” rendszeres írója volt, sok elbeszélése, még regénye is megjelent a lapban.

ALMÁSY JÓZSEF dr.

Születés: 1898. szept. 23. Vác

Szentelés: 1921. jan. 30.

Halálozás: 1944. szept. 30.

A „Daru” csapat vezetője volt 1923-ban.

BARTOS ISTVÁN

Születés: 1888. nov. 11. Léva

Szentelés: 1911. jún. 15.

Halálozás: –

BÁNFI D. JÁNOS

Születés: 1906. ápr.29. Esztergom

Szentelés: 1933. jún. 24.

Halálozás: 1942. febr. 10.

BÁRÁNY ANZELM

Születés: 1911. aug. 11. Varsány

Szentelés: 1934. jún. 24.

Halálozás: 1986. okt. 15.

1935-től 1937-ig élt és dolgozott a házban.

BÁRDOS ISTVÁN dr.

Születés: 1889. dec. 18. Szenc

Szentelés: 1913. jún. 22.

Halálozás: 1975. nov. 25.

1913-ban jött a Regnumba, 1917-tól 1927-ig a „Sasok” vezetője, később a Zenekar irányítója volt.

1920-tól 1944-ig a Regnum Marianum Cserkészcsapatainak főparancsnoka.

A budapesti hittanárok érseki biztosa.

KRYWALD OTTÓ

Születés: 1872. ápr. 2. Budapest

Szentelés: 1894. szept. 10.

Halálozás: 1954. márc. l3.

1912-től 1920-ig a Regnum házfőnöke, az 1913-as vági tutajozáson a Vezér-tutaj utasa.

Később a középiskolai hittanárok érseki biztosa volt.

BAUMANN KÁROLY

Születés: 1871. ápr. 16. Budapest

Szentelés: 1893. szept. 21.

Halálozás: 1945. jan.

GÁBRIEL ANTAL

Születés: 1871. jan. 29. Szentmargitbánya

Szentelés: 1895. okt. 8.

Halálozás: 1955. júl. 1.

KRISTÓF A. JÓZSEF

Születés: 1877. jan. 13. Zseliz

Szentelés: 1899. jún. 27.

Halálozás: –

A cserkészet megindulásakor a Pacsirta I. csapat parancsnoka, prézese.

TÖRÖK MIHÁLY dr.

Születés: 1870. jún. 10. Garamújfalu

Szentelés: 1893. szept. 21.

Halálozás: 1953. máj. 9.

TURI (TILLMANN) BÉLA

Születés: 1875. júl. 11 Esztergom

Szentelés: 1898. okt. 17.

Halálozás: 1936. ápr. 17. Fiume

WIEDERMANN KÁROLY dr.

Születés: 1875. okt. 14. Magyarbél

Szentelés: 1898. okt. 17.

Halálozás: 1949. ápr. 29.

BEDNARIK DÉNES

Születés: 1921. ápr. 4. Tatabánya

Szentelés: 1944. jún. 18.

Halálozás: 1993. okt. 25. Budapest

1946-tól 1949-ig volt a ház lakója.

A nagy létszámú „Harkály” nép vezetésében vett részt Szép atya mellett.

BELÁK KÁLMÁN dr.

Születés: 1896. jún. 24. Csúz

Szentelés: 1919. szept. 21.

Halálozás: 1940.

1920. egy téli délutánján alakítja meg a „Daru” csapatot, és vezeti 1923-ig, amikor zuglói plébánosnak nevezik ki.

BELLÁNYI (BARABÁS) FERENC dr.

Születés: 1914. jún. 25. Mohol

Szentelés: 1938. okt. 30.

Halálozás: 1987. okt. 21.

1939-től 1946-ig hittanár a Zrínyi gimnáziumban, ez idő alatt él és dolgozik a Regnumban.

BÓKA (HELL) IMRE dr.

Születés: 1901. febr. 22. Budapest

Szentelés: 1930. ápr. 19. Párizs

Halálozás: 1989. okt. l6. Székesfehérvár

Ő a „Hell Pepi”.

1930 és 1940 között él és dolgozik a Regnumban, valószínűleg a „Galamb” csapatot vezeti. Közben részt vesz az 1938. évi Eucharisztikus Kongresszus rendezésében.

1946-tól számvevő az esztergomi érsekségen, majd a Mindszenty-perben elítélik, és 1953-ig börtönbüntetését tölti.

BORSA MIHÁLY

Születés: 1921. márc. 24. Érsekvadkert

Szentelés: 1944. dec. 24.

1947-ben töltött rövid időt a Regnumban, akkor még Nagy János néven.

Tát község plébánosaként ment nyugdíjba 1995-ben.

BRÜCKNER JÓZSEF dr.

Születés: 1894. aug. 6. Budapest

Szentelés: 1916. dec. 23.

Halálozás: 1973. márc. 25. Budapest

Regnumi gyerek volt, majd atyaként vezetője volt a „Pacsirta” csapatnak 1926-tól kezdődően egy ideig. 1973-ban megölték.

BUDAY DEZSŐ

Születés: 1912. szept. 25. Pozsony

Szentelés: 1935. jún. 16.

Halálozás: 1996. okt. 28.

1935–36-ban élt és dolgozott a házban.

DIVÉKY EGYED

Születés: 1909. máj. 28. Alsókubin

Szentelés: 1932. júl. 24.

Halálozás: 1946. ápr. 18.

1937-től volt a „Harkály”-nép vezetője.

Jelentős szerepe volt az 1945-ös, Nagykónyiban rendezett regnumi nagytábor megszervezésében.

1946. Nagypéntekén ott is halt meg.

FUHRMANN ERNŐ

Születés: 1897. nov. 8. Pátfalu

Szentelés: 1921. jún. 23.

Halálozás: 1983. jan. 4. Budapest

1923-ban került a Regnumba.

1924-től a „Fecskék” vezetője, rövid ideig a „Pacsirta” népet is vezette.

Házfőnök volt 1942-től 1945-ig.

1951-től haláláig a Budapest VI. kerületi Szent Család plébánián volt kisegítő lelkész.

GYETVAY (GYETVEN) GÉZA

Születés: 1913. márc. 6. Salgótarján

Szentelés: 1936. jún. 21.

Halálozás: 1983. máj. 14. Hont

1940-ben került a házba, a „Galamb” csapat vezetője volt.

1946-ban helyezték Hontra plébánosnak, ahol haláláig működött.

JANDIK JÓZSEF

Születés: 1890. jan. 25. Budapest

Szentelés: 1913. jún. 22.

Halálozás: 1958. dec. 6. Budapest

Újmisés papként került a Regnumba. Marczell atya segítőjeként, Tóth Tihamér atyával együtt vesz részt a „Fecske” csapat megszervezésében.

1916-ban megalapítja a „Sárga Rigó” csapatot, és évtizedeken át vezeti.

1936-tól 1942-ig házfőnök volt, majd 1942-től 1948-ig újra betöltötte ezt a nehéz tisztséget.

Igen sok, szép színdarabot írt a Rigók farsangi előadásaira.

Az 1945-ös, Nagykónyiban rendezett nagytábor előkészítésében és lebonyolításában jelentős szerepe volt. Az Ő vasárnapi szentbeszédei után a falu népe szinte elkapkodta az éhes pesti srácokat, hogy megvendégelhesse őket. A fiúk leleményessége ekkor nevezte el „Kopasz Kalóz”-nak.

JÓKUTI (JASZENÁK) GYŐZŐ

Születés: 1898. jún. 8. Nagyszombat

Szentelés: 1920. okt. 31.

Halálozás: 1958. jún. 4. Budapest

1921. februárjában alapítja meg az akkori, polgári iskolások „Harkály” csapatát, és vezeti hosszú időn keresztül.

KÉTYI JÁNOS

Születés: 1904. márc. 4. Esztergom

Szentelés: 1928. jún. 24.

Halálozás: 1961. jún. 27.

KIS LÁSZLÓ

Születés: 1916. jan. 25. Budapest

Szentelés: 1939. febr. 26.

Halálozás: 1970. febr. 14.

1946-ban töltött igen rövid időt a házban.

1961-ben a KIOE-per elsőrendű vádlottjaként került börtönbe.

GYŐRY MIKSA ANTAL dr.

Születés: 1915. jan. 14. Nádszeg, Pozsony vm.

Szentelés: 1939. jún. 18.

Halálozás: 1973. jan. 31. Egyházgelle, Pozsony vm.

1940 és 1945 között élt és dolgozott a Regnumban.

HAJNÁDY (HANDLOVICS) MIKLÓS dr.

Születés: 1896. dec. 12. Szepesváralja

Szentelés: 1919. szept. 21.

Halálozás: 1967. júl. 27.

A „Sólymok” vezetője volt 1920-tól 1923-ig.

HOHMANN ANTAL

Születés: 1905. dec. 23. Budapest

Szentelés: 1928. jún. 24.

Halálozás: –

1929-től 1932-ig a „Turulok” vezetője.

HALÁSZ PÁL dr.

Születés: 1890. jan. 7. Szeged

Szentelés: 1913. jún. 22.

Halálozás: 1958. jan. 15. Szeged

Újmisés papként, a cserkészet születésekor a „Sirály” csapatot hozza létre, és vezeti egész regnumi működése idején, közben – Jókuti (Jaszenák) atya távolléte alatt – a „Harkály” népet is vezette.

1919–1320-ban a regnumi cserkészcsapatok főparancsnoka.

Shvoy atya segítőjeként tevékenyen vesz részt a regnumi egyházközség megszervezésében.

Shvoy atya püspöki kinevezése után a szegedi Fogadalmi templom plébánosa lesz.

HORVÁTH JÓZSEF dr.

Születés: 1884. febr. 11. Nagyvárad

Szentelés: 1906. jún. 26.

Halálozás: 1965. jan. 22.

LEINER MIHÁLY

Születés: 1889. aug. 9. Nezsider

Szentelés: 1913. jún. 22.

Halálozás: 1965. szept. 2.

1917–1918-ban lakott és dolgozott a házban.

Később jezsuita lett.

LELOVICS ENDRE

Születés: 1920. aug. 18. Pered

Szentelés: 1943. jún. 13.

1947-ben jött a Regnumba, a RESZ vezetője volt.

LUZSÉNSZKY ALFONZ

Születés: 1902. szept. 13. Budapest

Szentelés: 1927. jún. 29.

Halálozás: 1975. márc. 16.

A harmincas évek végén került a Regnumba.

A „Sas” csapat vezetője volt 1945-ig, ezután jezsuita lett.

MARCZELL MIHÁLY dr.

Születés: 1883. aug. 12. Dunaszerdahely

Szentelés: 1906. jún. 26.

Halálozás: 1962. dec. 6.

„A születések rendjében a 8., Miska fiam született…” írta édesanyja és „Megjelent a földön az az emberpalánta, aki vasárnapi ünnepiességgel, augusztusi derűvel kezdte meg életpályáját” írta édesapja.

1908-ban már a Regnumban találjuk. Elsők közt ismerte fel a cserkészet lélek- és életformáló erejét; megkeresztelte, magyarrá és regnumivá tette. Megalapította a „Fecske I.” csapatot.

1914-től 1918-ig főparancsnok.

Később más beosztásaiban is, az élet minden területén, minden időben helyt állt.

MÓDER MIHÁLY

Születés: 1919. okt. 12. Tardoskedd

Szentelés: 1946. jún. 10.

Felszentelése után töltött rövid időt a Regnumban.

KOROMPAY (NEUMANN) JÓZSEF dr.

Születés: 1894. aug. 17. Alsókorompa

Szentelés: 1916. dec. 23.

Halálozás: 1934. Bécs

Szentelése után szinte azonnal a Regnumba kerül, hosszú évekig a „Fecskék” vezetője. Később a bécsi Pazmaneum spirituálisaként súlyosan megbetegszik, és kétévi szenvedés után meghal.

KOSZTERSZITZ JÓZSEF dr.

Születés: 1898. febr. 12. Zombor

Szentelés: 1920. jún. 11.

Halálozás: 1970. jún. 3. Kalocsa

1920-ban veszi át Marczell atyától a „Pacsirták” vezetését, majd – rövid idejű távollét után visszatérve – 1923-ban lesz a „Sólyom” csapat vezetője is.

Táborai ma is híresek (Doromlás, Senyő stb.). Nagyszerű nevelői élményeit regényeiben örökítette meg, egyéb írásai is értékesek. Később Kalocsán lett kanonok.

KOSZTOLÁNYI ISTVÁN dr.

Születés: 1903. okt. 25. Tótmegyer, Nyitra vm.

Szentelés: 1926. febr. 28.

Halálozás: 1977. febr. 8.

Ifjú papként jött a Regnumba és a „Harkály” csapat vezetésében segített Jókuti atyának.

1927-től 1946-ig a „Sirály” és a „Sólyom” népek vezetője.

Később hosszú évekig a Knézich utcai gimnázium hittanára.

Neves egyháztudós, biblikus. Részt vett a Biblia lefordításában, könyvei is jelentek meg.

KŐ JÓZSEF

Születés: 1902. jan. 4.

Szentelés: 1925. jún. 21.

Halálozás: 1956. ápr. 18. Ásványráró

SZALAY MÁTYÁS

Születés:

Szentelés:

Halálozás:

1917–1918-ban élt a házban, erdélyi egyházmegyés.

SZIKLAI REZSŐ (RUDOLF)

Születés: 1882. ápr. 17. Bat

Szentelés: 1905. jún. 27.

Halálozás: 1972. júl. 5.

Az 1914-es tátrai táborozáson a „Sas”-ok parancsnoka.

SZKLADÁNYI ÁKOS

Születés: 1912. jan. 27. Sóskút

Szentelés: 1935. jún. l6.

Halálozás: 1981. dec. 14.

SZŐNYI ALFRÉD dr.

Születés: 1908. ápr. 30. Budapest

Szentelés: 1932. jún. 19.

Halálozás: 1956. máj. 13.

SZUCHY BÉLA

Születés: 1921. máj. 24. Kispest

Szentelés: 1944. dec. 10. Bécs

1946-ban került a Regnumba, a „Fecskék” vezetője volt.

1962 óta Ausztriában él.

TAKÁCH JÁNOS dr.

Születés: 1902. máj. 22. Újpest

Szentelés: 1925. jún. 21.

Halálozás: 1954. okt. 21.

TORNER (TARNAI) ENDRE

Születés: 1910. jún. 4. Budapest

Szentelés: 1934. jún. 24.

TÓTH TIHAMÉR dr.

Születés: 1889. jan. 14. Szolnok

Szentelés: 1911. jún. 27. Eger

Halálozás: 1941.

Marczell atya segítőjeként, Jandik atyával együtt vesz részt a „Fecske” csapat megszervezésében. A vági tutajúton a „vízijátékok nagy mestere”.

NAGY LAJOS

Születés: 1878. máj. 2. Pozsonyeperjes

Szentelés: 1901. jún. 25.

Halálozás: 1950. febr. 6.

Az első világháború éveiben a „Fecske II.” csapat vezetője.

NÉMETH LÁSZLÓ

Születés: 1886. okt. 22. Kürt

Szentelés: 1909. jún. 27.

Halálozás: 1959. aug. 31. Szentendre

Az egyetlen, négylábúról elnevezett regnumi csapat, a „Zergék” megalapítója és vezetője volt.

Később katonapap lett, majd haláláig plébános Szentendrén.

ROTHNAGEL SÁNDOR

Születés: 1891. nov. 19. Esztergom

Szentelés: 1914. júl. 14.

Halálozás: –

1917–18-ban élt és dolgozott a házban.

SCHMIDT GYULA

Születés: 1878. okt. 17. Unterwaltersdorf

Szentelés: 1903. júl. 14.

Halálozás: 1949. márc. 27.

SIMONCSICS LÁSZLÓ

Születés: 1903. aug. 22. Nagyszombat

Szentelés: 1925. dec. 25.

Halálozás: 1939. jún. 23.

Újmisésként Jókuti atya segítője volt, később a „Pacsirta” csapatot vezette.

SZABÓ JÁNOS dr.

Születés: 1885. okt. 23. Budapest

Szentelés: 1908. jún. 28.

Halálozás: 1972. USA

Az 1913-as vági tutajúton a „Sas” tutaj és csapat parancsnoka.

Tanulmányútján – a világháború kitörésekor – Amerikában reked, később Trentonban (USA) lesz plébános.

A törzs

A „Szellemi Ház” megalkotói

EMŐDI LÁSZLÓ

Születés: 1919. okt. 20. Budapest

Szentelés: 1942. jún. 14.

Halálozás: 1988. dec. 24.

Regnumi gyerek, majd tiszt volt. Atyaként 1944-ben került a Házba.

Ettől kezdve Ő és a Regnum szoros egységet alkot.

„Nevét a Regnumon kívül kevesen ismerték, Ő magáról alig beszélt. Háttérben élt,… olyan csendesen, ahogy lehetett. Pedig elsősorban az Ő érdeme, hogy a Regnum Marianum túlélte a … keresztényüldözés minden szakaszát és országhírű … bázisközösség lett.”

„A 46 éves papi életéből 16 évet töltött börtönben, ill. kétkezi munkával, a többit különböző helyeken kápláni szolgálatban; egész életét pedig a Regnum Marianum és Isten Országának építésében.”

1988-ban „Karácsony vigíliáján, december 24-én örökös vigyázásra, virrasztásra hívta az Úr!!!”

LÁSZLÓ GÁBOR dr.

Születés: 1913. máj. 16. Budapest

Szentelés: 1936. jún. 21.

Ő a Pater!!!

Nagy idők tanúja, részese, generációk nevelője és példaképe. A százéves Regnum egyik formálója.

Az atyák hívására már 1936-ban a Regnumban találjuk. A Szent István gimnázium hittanára, 1942-ben a hittudományok doktora, 1945-től három évig főparancsnok. „Fakírságáról”, a „Lászlóizmus”-okról legendák keringenek. Hasonlatai, személyes példái több, mint eredetiek, a lényeget akarja közölni minden máz nélkül, és ez néha meghökkentő. A „Vörös kalóz” bábszínházi előadásáért már 1949-ben börtönbe kerül, később az első Regnum-perben is elítélik („Örömmel fogadom 25 éves papi jubileumomra az Úristen kezéből, jutalomként.” – mondta az utolsó szó jogán.)

Nagybörzsönyi plébánosként lelki központot hoz létre, nyugdíjasként a Józsefváros plébániáján tevékenykedik, „mindenkinek mindene”.

RÓZSAVÖLGYI LÁSZLÓ

Születés: 1919. márc. 15. Nagylók

Szentelés: 1942. jún. l4.

Halálozás: 1987. aug. 2.

1945-ben került a Regnumba, a „Rigókat” vezette. Résztvevője volt a regnumi vezetőképzés megszervezésének, végrehajtásának. Amikor Kelenföldre helyezik, óriási energiával lát neki a munkának, és erős, nagy közösséget hoz létre, a Házból jött vezetők segítségével. A munka olyan jól folyt, hogy a hatalom az első és a második Regnum-perben is kemény börtönbüntetéssel jutalmazta.

A Farkasréten épült XXIII. János Szeretetotthon építésének egyik irányítója, majd az otthon tevékenységének vezetője, igen pontos és alapos számon tartója. Haláláig tagja az atyák közösségének, a December 8-i ünnepségek résztvevője.

TOMPA NÁNDOR

Születés: 1919. aug. 6. Kispest

Szentelés: 1943. jún. 13.

Halálozás: 1994. máj. 31.

1946-ban jött a Regnumba, a Sirály népet vezette. Fizikai gyengesége ellenére igyekszik minden táborozáson, kiránduláson részt venni; igazán azonban a lelki vezetésben alkot hatalmasat. Szobája előtt, később Thököly úti lakása előszobájában szinte állandóan többen várakoznak „egy kis beszélgetésre”. Lelkigyakorlatai élményt jelentenek. A lélek életével kapcsolatos tudását, tapasztalatait írások és hangfelvételek formájában örökítette az új idők regnumistáira (sajnos csak kis része a nagy egésznek).

Az első Regnum-perben elítélik, a későbbi pereknél az atyák egyik fő tevékenysége, hogy mentesítsék őt az újabb fizikai megpróbáltatásoktól.

Haláláig az Örökimádás-templomban működött.

WITZ BÉLA dr.

Születés: 1889. febr. 28. Zsablya

Szentelés: 1912. júl. 14.

Halálozás: 1962. jún. 13. Esztergom

Az 1919-ben alakult „Turul” csapat vezetője.

1927-től 1936-ig házfőnök.

Közel tíz évig a Magyar Cserkészszövetség elnöke.

ZOFAHL ALADÁR

Születés: 1903. aug. 6.

Szentelés: 1925. dec. 8.

Halálozás: 1932. júl. 30.

A Regnum neveltje volt. Atyaként 1926–27-ben vezette a „Sirály” csapatot.

Igen fiatalon halt meg.

ZSIGOVITS BÉLA dr.

Születés: 1888. dec. 4. Nagycsákány

Szentelés: 1911. jún. 25.

Halálozás: 1955. júl. 23.

A „Zergék” vezetője volt.

WERNER ALAJOS dr.

Születés: 1905. júl. 14. Újkécske

Szentelés: 1928. jún. 21.

Halálozás: 1978. nov. 8.

Pozsonyban élő zongorakészítő családban született. Római egyházzenei tanulmányai után megalapítja a Schola Cantorum Sabariensist, mely az 1938-as eucharisztikus kongresszuson nagy feltűnést kelt. Amikor kinevezik a Zeneakadémiára tanárnak, a Regnumban talál helyet. A regnumi fiúkból alapítja a Schola Regia-t. Így lesz a regnumi szellem oszlopos tagja. Nem ugrándozott és labdázott, de énekóra után gyerekeivel a kápolnába ment, ahol mindegyik szólt pár szót Jézus Úrhoz. Amikor a Házat elvették, Ő a központi szeminárium prefektusa és ének tanára volt. Az első Regnum-per fővádlottjaként ítélték el, szabadulása után előbb Celldömölkre, majd Máriaremetére került. Innen került ismét börtönbe, a második Regnum-per elítéltjeként. Szabadulása után, haláláig Máriaremetén élt. A legnehezebb időkben, 1948-tól 1963-ig volt a Regnum Házfőnöke, Atyja.

A koronába szökkenés kimunkálói

CSISZÉR FERENC

Születés: 1921. júl. 13. Cinkota

Szentelés: 1944. jún. l8.

Halálozás: 1981. dec. l8.

1945-ben került a Regnumba. Emődi atyával nagyszerű lábtenisz-párost alkottak. Igen kemény, harcos személy volt, ezért hamar meggyűlt a baja a hatalommal. A sok megpróbáltatás következtében egészsége megromlott, végül még a járás is nehéz volt számára.

KÖRMENDI (KOLLER) ISTVÁN

Születés: 1916. febr. 20. Baja

Szentelés: 1939. jún. 18.

Halálozás: 1969. nov. 9.

1947-ben jött a Regnumba, a Daru csapatot vezette, még a Házból való kirúgás után is. A regnumi vezetőképzés egyik megszervezője és aktív végrehajtója, előadója volt. Különböző helyekre disponálták, de Ő ott is tartotta kapcsolatát fiaival.

SZÉP ZOLTÁN

Születés: 1912. márc. 31. Győr

Szentelés: 1942. jún. 14.

Halálozás: 1977. dec. l4.

1945 őszén jött a Regnumba. Mint tanárember (papsága előtt tanári diplomát is szerzett) azonnal a legkisebbek felé fordul. Az addig csak a tíz éven felüliekkel foglalkozó Házat egyre jobban felveri a szép számmal besereglő 6–8 évesek zsivaja. Mesékkel átszőtt hitoktatását a kicsik tátott szájjal hallgatják. Még színdarabot is ír egy farsangi előadásra és Fuhrmann atya ünneplésére. Amikor a Bécsi útra helyezik, tovább tartja kapcsolatát fiaival. Vidám lélekkel készül a börtönéletre, melyből végülis nem tudni miért – kimarad. Szeretett mindent a természetes ész logikájával magyarázni.

PANTOL MÁRTON dr.

Születés: 1904. márc. 30. Budapest

Szentelés: 1927. jún. 26.

Halálozás: 1960. okt. 20.

A Regnum neveltje és tisztje volt. Atyaként a Madách gimnáziumban alapított cserkészcsapatot, mint hittanár. 1945 után a Zászlónk főszerkesztője volt, egyre jobban bekapcsolódott a regnumi atyák közösségébe és a munkába, már az 1945-ös táborban is együtt volt a Regnum és a Madách. A Házból való kirúgás után az Ő lakásán jöttek össze az atyák. Regnumi atyák temették (Kosztolányi, Emődi, Szép atyák).

TURY LAJOS

Születés: 1914. jún. 14. Ipolyszög

Szentelés: 1937. jún. 29.

Halálozás: 1990. ápr. 12.

1946-ban került rövid időre a Házba, amikor elment, kapcsolata akkor sem szakadt meg. Ennek köszönhette, hogy első (KIOE-perbeni) elítélése után, a harmadik Regnum-perben is elítéltek. Ezután a Kövi Szűz Mária lelkésze volt, haláláig.

Jelen életünk meghatározó egyéniségei

ALBERTI ÁRPÁD

Születés: 1939. ápr. 4. Budapest

Szentelés: 1965. jún. 20.

1953-ban gyerekként került Tompa atya sirályai közé. 1957-től már vezető a Tömő utcai területen. Szemináriumi ideje alatt Tompa atyával tartotta a kapcsolatot. Atyaként 1980 körül, Emődi atya hívására kapcsolódott be az atyák munkájába.

ARNOLD LÁSZLÓ

Születés: 1925. máj. 19.

Szentelés: 1953. jún. 14.

Halálozás: 1986. febr. 17.

BAJZÁTH FERENC

Születés: 1939. ápr. 8. Kaposvár

Szentelés: 1962. jún. 17.

1972-ben, a Józsefvárosban kapcsolódott be a Regnum munkájába. A Bocs-koros rétegnek az atyája. A Regnum házigazdája.

BAJCSY LAJOS

Születés: 1940. aug. 8. Alsóőrs-Káptalanfüred

Szentelés: 1968. jún. 16.

1951-ben került gyerekként Rózsavölgyi atya kelenföldi csoportjába, a Sirály nép tagja lett.

Az ELTE-n szerzett biológia-földrajz-térképész diplomát, majd kispap lett.

17 éves korától dolgozik vezetőként, Kelenföldön vezetett fiú, majd lánycsoportokat.

Részt vett sok táborozáson.

A neokatekumenátus mozgalom motorja, egyik szervezője és résztvevője a nagymarosi találkozóknak.

Ő készítette el az új egyházmegyei térképeket, művészeti tevékenysége is jelentős.

BALTÁSI NÁNDOR

Születés: 1952.

Szentelés: 1983.

BALÁS BÉLA

Születés: 1941. márc. 25. Budapest

Szentelés: 1965. jún. 20.

Ő a „Beton”!!!

Srác-korától Kelenföldön szívta magába a Regnumot. Útja nyílegyenesen vezetett az Úristen szolgálatához. Fantasztikus energiája, akaratereje, kitartása van. Munkáját a hatalom is honorálta: szinte sehol sem engedték megpihenni, ide-oda dobálták. A nagymarosi találkozók egyik szülőatyja, a bajóti lelkiségi központ létrehozója, sok-sok lelkigyakorlat és tábor vezetője, az 1991-es pápalátogatás ifjúsági találkozójának mindenese,…

Az már csak „hab a tortán”, hogy a Szentatya az új és talán legnehezebb munkát adó egyházmegye, Kaposvár első püspökévé nevezte ki.

Ízig-vérig regnumista!

BÁBEL BALÁZS

Születés: 1950. okt. 18. Gyón

Szentelés: 1976. jún.

A pestújhelyi plébánián, Sajgó Szabolcs csoportjában lett regnumista, 1981-ben. Tagja a liturgikus bizottságnak, rendszeresen tart lelkigyakorlatokat, főleg táborokban.

A Központi Szeminárium spirituálisa.

BÁRÁNY JÓZSEF

Születés: 1935. ápr. 26. Varsány

Szentelés: 1960. jún. 19.

BLANCKENSTEIN GYÖRGY

Születés: 1951. ápr. 24. Budapest

Szentelés: 1974. jún. 21.

196l-ben, Kelenföldön lett regnumista.

A munkát atyaként folytatta, csoportokat szervezett és vezetett, lelkigyakorlatokat tartott.

Jelenleg Szentendrén plébános, szervezi a házas hétvégeket, foglalkozik az ifjúság nevelésével.

BLANCKENSTEIN MIKLÓS

Születés: 1947. jún. 17. Szigetvár

Szentelés: 1972. jún. 21.

1958-ban került a Regnumba, Kelenföldön. Réthy atya csoportjában működött. A szemináriumi évek idején a kispap-találkozókon vett részt. 1973-tól – még a Gödörben is – részt vesz az atyák gyűlésein. Résztvevője a Hentes utcai találkozóknak, szervezi a December 8-i ünnepségeket. Egy ideig tagja az Ötök (Négyek) csoportjának. Jelenleg az Ifjúsági réteg atyája és az OLI igazgatója.

BODAI JÓZSEF

Születés: –

Szentelés: –

BRANDENBURG SÁNDOR

Születés: 1943. aug. 6. Budapest

Szentelés: 1966. jún. 19.

1955-ben, Hagyó atya hívására került a Regnumba, Rózsavölgyi atya keze alá. Több csoportnál volt vezető. Papi felmentése után is aktívan dolgozik: vezeti a Bojtárképzőt és tagja az Oktatási Bizottságnak.

DIÓSZEGI LÁSZLÓ

Születés: 1947. júl. 8. Budapest

Szentelés: 1970. jún. 21.

1958 tavaszán, lábtengózás ürügyén került Kelenföldön Keglevich atya csoportjába.

Szentelése után részt vett Beton híres zempléni táborában, és bekapcsolódott az atyák találkozóiba, két ciklusban az Ötök tagja volt. Részt vett a regnumi nevelés alakításában, országos ifjúsági munkákban. Ő búcsúztatta Emődi Laci bácsit a temetésen, mert igen közeli kapcsolatban voltak. 1991-ben, a Szentatya felmentésével szentségi házasságot kötött.

DOSKÁR BALÁZS

Születés: 1946. jún. 18. Budapest

Szentelés: 1975. jún. 21.

Egyetemistaként lett regnumi, fiatalokat vezetett. Mint villamosmérnök lett kispap, atyaként a Bakáts téren működött. Regnumi munkájáért,1970-ben börtönbüntetéssel jutalmazták.

FÜLÖP ÁKOS

Születés: 1962. nov. 22. Budapest

Szentelés: 1992. jún. 20.

Még diák korában került Györgydeák Marci atya kezei alá, de csak 1987-ben találkozott először a Regnum nevével és ez nagyon tetszett neki.

A Liturgikus Bizottság tagja.

GESZTESI ANDRÁS

Születés: –

Szentelés: –

GYÖRGYDEÁK MÁRTON

Születés: 1942. febr. 6. Budapest

Szentelés: 1965. jún. 20.

1959-ben, a Józsefvárosban lett regnumi, Emődi atyánál. Szentelése óta folyamatosan vesz részt a regnumi élet szervezésében, vezetésében.

Emődi atya halála óta a Regnum Marianum Házfőnöke.

HAGEMANN FRIGYES dr.

Születés: 1932. máj. 27. Budapest

Szentelés: 1955. jún. 12.

1958-ban Tompa atya hívására került a Regnumba. Különböző csoportokat vezetett. 1962-ben kizárják a papi keretből, munkája jutalmául. 1964-től 1970-ig Házfőnök. A harmadik Regnum-perben 5 évre ítélik.

1976-ban, a Szentatya felmentése alapján, egyházi házasságot köt.

HAGYÓ JÓZSEF

Születés: 1932. márc. 18. Jászberény

Szentelés: 1955. jún. 19.

Kispapként kerül a Regnumba, a ferencvárosi csoportot vezeti. 1955-től a régi regnumi fiúk gyerekeiből alakított csoportot vezeti, majd más csoportokat is vezet. 1963–64-ben Házfőnök. Az első és a második Regnum-perben is elítélik munkájáért.

Jelenleg az Ősök körében tevékenykedik.

HAJNAL GYÖRGY

Születés: 1936. márc. 25. Budapest

Szentelés: 1959. jún. 14.

1946-ban László atya hívására lesz regnumista, a Fecske nép tagja. Szentelése után, Tompa atya hívja az atyák közé. Az első Regnum-per kapcsán 1962-től 1964-ig eltiltják a papi működéstől.

1989-től szervezi a Zoborhegy téri plébánia építését, 1990-től plébánosa lesz az 1996. okt. 6-án benedikált templomnak.

HAJNAL RÓBERT dr.

Születés: 1935. márc. 15. Budapest

Szentelés: 1958. jún. 15.

10 évesen lett regnumista, a Daru-nép tagja. Ifjú papként hívták az atyák maguk közé.

A perek idején eltiltották a papi munkától.

Jelenleg a Kiscsoportos réteg atyája, a lélek embere, igazi ifjúsági lelkipásztor.

HARTUNG FERENC

Születés: 1962. febr. 23. Budapest

Szentelés: 1989. jún. l6.

Ifjú papként, Blank hívására lett regnumi, az atyák közösségének tagja. Vámosmikolai plébánosként, főleg a hozzátartozó Nagybörzsönyben fogad csoportokat, tart lelkigyakorlatokat. A Kolomposok rétegének atyája, nyaranként különböző táborokban tart lelki napokat.

HEGYI BALÁZS

Születés: 1963. máj. 31. Budapest

Szentelés: 1987. jún.

KATONA ISTVÁN

Születés: 1940. szept. 8. Sáregres

Szentelés: 1964. jún. 21.

A Batthyány-téri Szent Anna templom lelkészeként vett részt a Regnum munkájában. A harmadik Regnum-perben munkájáért börtönbüntetést kapott.

KÁLLAY EMIL dr.

Születés: 1929. jan. 19. Kisújszállás

Szentelés: 1953. jún. 14.

A szerzetesrendek feloszlatásakor, piarista kispapként lett esztergomi szeminarista és – szentelése után – egyházmegyés pap. A törökőri plébánia káplánjaként, Werner atya hívására kapcsolódott be a Regnum munkájába. Az első Regnum-per után, három évre eltiltották a papi működéstől. Szerzetesi fogadalmához híven mindig az ifjúság nevelésével foglalkozott. 1991-től újra a piarista rend tagja, 1995-től tartományfőnök.

KEGLEVICH ISTVÁN

Születés: 1927. okt. 27. Budapest

Szentelés: 1953. jún. 14.

1954-ben kapcsolódott be a Regnum munkájába Kelenföldön, Réthy, Rózsavölgyi és Emődi atyák mellett. Következetes, kemény atya volt. Mindhárom Regnum-perben elítélték.

KEMENES GÁBOR

Születés: 1950. jún. 8. Budapest

Szentelés: 1973. jún. 19.

Már diák korában, az újpesti énekkarában ízelítőt kapott, valójában azonban 1969-ben, Pater hívására, kispapként vett részt először regnumi kiránduláson. Nógrádban igazi regnumi környezetben káplánkodott, vezette a kalászi népet is. 1977-től Budapesten tevékenykedik, jelenleg az E-réteg atyája.

MATOLCSY KÁLMÁN

Születés: 1956. ápr. 15. Budapest

Szentelés: 1984. jún. 16.

MOLNÁR ALAJOS

Születés: 1949. jún. 5. Bakonyszentiván

Szentelés: 1972. jún. 21.

Ifjú papként, Blank hívására került az atyák közösségébe, egyre több munkát vállalt. Jelenleg Bajóton plébános, a Kamasz-réteg atyája.

MOLNÁR BÉLA

Születés: 1946. júl. 20. Budapest

Szentelés: 1969. jún. 15.

1964-ben, Thiry atya hívására kapcsolódott be a Regnum munkájába. Később, rövid kapcsolatlazítás után, 1994-től ismét teljes erővel dolgozik, a Fiatal családos réteg atyája.

MUSITS ANTAL

Születés: 1949. júl. 7. Budapest

Szentelés: 1974. jún. 21.

MÜLLER GYÖRGY

Születés: 1946. máj. 16. Budapest

Szentelés: 1969. jún. 15.

NAGY ZOLTÁN

Születés: 1947. jan. 21. Karcag

Szentelés: 1971. jún. 20.

OPÁLÉNY MIHÁLY dr.

Születés: 1944. febr. 29. Budapest

Szentelés: 1967. jún. 18.

Halálozás: 1986. máj. 14.

RÉTHY LÁSZLÓ

Születés: 1930. szept. 3. Esztergom

Szentelés: 1953. jún. 14.

A már legendás kelenföldi népek egyik atyája. Rózsavölgyi atyával, később Keglevich atyával vezette a jelentős létszámú, életerős társaságot.

SEBŐK SÁNDOR

Születés: 1945. okt. 24. Rákoskeresztúr

Szentelés: 1969.

1977-ben került a közösségbe. Sok táborban vett részt. 1995-ig az Ifjúsági réteg atyája volt, jelenleg Fóton plébános.

SOMOGYI SÁNDOR

Születés: 1937. febr. 7. Szeged

Szentelés: 1960. márc. 19.

Ő a „Soma”.

1950-ben került a Regnumba, a Fecske nép tagja volt. Később, Tompa atya mellett lett vezető. Mivel a szemináriumból kirúgták (nem ment el a békepapok gyűlésére), titokban szentelték pappá. Egész életében a Regnumért dolgozott, ezért a második és a harmadik Regnum-perben is elítélték. Az ifjúsági nevelés irányítója, a Vadócok rétegének atyája.

THIRY ISTVÁN

Születés: 1933. márc. 6. Budapest

Szentelés: 1956. jún. 10.

TURCSIK GYÖRGY

Születés: 1946. márc. 30. Pápa

Szentelés: 1971. jún. 19.

VARGHA MIKLÓS PÉTER

Születés: 1945. aug. 13. Bergen-Celle

Szentelés: 1972. jún. 21.

VÁRNAI PÉTER

Születés: 1958. júl. 30. Budapest

Szentelés: 1994. jún. 18.

1994-től tagja az atyák közösségének, káplán Szentendrén. A házas hétvégeket szervezi, vezeti elsősorban.

VÉRTESALJAI LÁSZLÓ

Születés: 1953. okt. 20. Tapolca

Szentelés: 1982. júl. 4.

VIGASSY MIHÁLY

Születés: 1947. szept. 21. Budapest

Szentelés: 1973. jún. 19.

1979 őszén – a Vörösvári úti plébánián kapta egy közösség vezetését Diótol és 1980-ban, Nagybörzsönyben lett igazán aktív regnumi atya.

Az Ötök tagja.

Az atyák neve ábécé sorrendben

Ajtay (Ackermamn) Kálmán dr.

Alberti Árpád

Almásy József dr.

Arnold László

Bábel Balázs

Bajcsy Lajos

Bajzáth Ferenc

Balás Béla

Baltási Nándor

Bánfi D. János

Bárány Anzelm

Bárány József

Bárdos István dr.

Bartos István

Baumann Károly

Bednarik Dénes

Belák Kálmán dr.

Bellányi (Barabás) Ferenc dr.

Blanckenstein György

Blanckenstein Miklós

Bodai József

Bóka (Hell) Imre dr.

Borsa Mihály

Brandenburg Sándor

Brückner József dr.

Buday Dezső

Csiszér Ferenc

Diószegi László

Divéky Egyed

Doskár Balázs

Emődi László

Fuhrmann Ernő

Fülöp Ákos

Gábriel Antal

Gesztesi András

Gyetvay (Gyetven) Géza

Györgydeák Márton

Győry Miksa Antal dr.

Hagemann Frigyes dr.

Hagyó József

Hajnády (Handlovics) Miklós dr.

Hajnal György

Hajnal Róbert dr.

Halász Pál dr.

Hartung Ferenc

Hegyi Balázs

Hohmann Antal

Horváth József dr.

Izsóf Alajos

Jandik József

Jókuti (Jaszenák) Győző

Kállay Emil dr.

Kanter Károly

Katona István

Keglevich István

Kemenes Gábor

Kétyi János

Kis László

Kő József

Körmendi (Koller) István

Korompay (Neumann) József dr.

Koszterszitz József dr.

Kosztolányi István dr.

Kristóf A. József

Krywald Ottó

László Gábor dr.

Leiner Mihály

Lelovics Endre

Luzsénszky Alfonz

Mailáth Gusztáv Károly

Marczell Mihály dr.

Matolcsy Kálmán

Móder Mihály

Molnár Alajos

Molnár Béla

Müller György

Musits Antal

Nagy Lajos

Nagy Zoltán

Németh László

Opálény Mihály dr.

Pantol Márton dr.

Prohászka Ottokár dr.

Réthy László

Rothnagel Sándor

Rózsavölgyi László

Schmidt Gyula

Sebők Sándor

Shvoy Lajos

Simoncsics László

Solymos Oszkár

Somogyi Sándor

Szabó János dr.

Szalay Mátyás

Szép Zoltán

Sziklai Rezső (Rudolf)

Szkladányi Ákos

Szőnyi Alfréd dr.

Szuchy Béla

Takách János dr.

Thiry István

Tompa Nándor

Torner (Tarnai) Endre

Török Mihály dr.

Tóth Tihamér dr.

Turcsik György

Turi (Tillmann) Béla

Tury Lajos

Vargha Miklós Péter

Várnai Péter

Vértesaljai László

Vigassy Mihály

Werner Alajos dr.

Wiedermann Károly dr.

Witz Béla

Zofahl Aladár

Zsigovits Béla dr.

Table of Contents

Impresszum

Tartalomjegyzék

Bevezetés

A gyökér

„Kilencek”

A korona

A törzs

A „Szellemi Ház” megalkotói

A koronába szökkenés kimunkálói

Jelen életünk meghatározó egyéniségei

Az atyák neve ábécé sorrendben